Как да си направим домашна боза | Изворчето
Изворчето
Идеи за здраве, хармония, творчество и вдъхновение
Как да си направим домашна боза
June 14, 2016 ~ Изворчето
Бозата е напитка, традиционна за нашите географски ширини, получена чрез млечно – кисела ферментация на брашна от зърнени култури. Млечно-киселите бактерии, съдържащи се в бозата оказват благотворно влияние върху нашето храносмилане и нашата чревна микрофлора. Освен това бозата е и изключително хранителна – един литър боза съдържа хиляда калории, четири типа витамин B, витамин А и витамин E.
За съжаление, много често днес, бозата предлагана в търговската мрежа е подсладена с аспартам, захарин и други изкуствени подсладители, което я превръща от полезно и вкусно – във вредно и опасно за здравето питие.
Но, ако и Вие като мен сте любители на тази наша традиционна напитка, може да се опитате да си я приготвите сами вкъщи. Така бихте могли безпроблемно да се наслаждавате на всички ползи, които носи това питие.
Необходими са Ви следните продукти:
(За 8-10 бутилки)
1 ч.ч. вода (изворна или филтрирана)
За бозата:
2 ч.ч. брашно (от просо, ръж, пшеница, лимец, нахут, елда или комбинация от изброените, взависимост от Вашите индивидуални предпочитания).
5 л. хладка вода
2 ч.ч. кафява захар
Продуктите за закваската се смесват в стъклен съд като се разбъркват (с неметална лъжица, защото ферментиращите бактерии не обичат досега с метал:-) и сместа се оставя да престои на топло в продължение на 1-2 дни, за да ферментира.
След като закваската Ви е готова, можете да преминете към приготвянето на бозата.
За целта брашното се изсипва в сух тиган и се запича до леко покафеняване, като непрекъснато се разбърква, за да не загори.
Пресипва се в дълбока тенджера и се оставя да се охлади, след което се залива с водата, добавя се захарта и се разбърква добре (може и с пасатор), за да няма бучки. Бозата се слага на котлона и се вари в продължение на 6-7 мин., за да се посгъсти.
След това се сваля от котлона, оставя се да изстине добре и едва тогава може да се прибави закваската (за да не уморим млечно-киселите бактерийки, на които толкова много разчитаме да извършат ферментацията и да донесат ползите, от които нашата чревна микрофлора има нужда:-))
Така приготвената боза се оставя на топло за около 1-2 дни (взависимост от температурата в помещението и сезона), за да ферментира. През лятото обикновено и 1 нощ е достатъчна, затова е хубаво да опитвате периодично бозата и когато сметнете,че е готова и ви харесва на вкус я наливате в стъклени бутилки и съхранявате в хладилник.
Тук е мястото да отбележа,че бозата още на 2-3 ден става доста резлива и затова, ако сметнете,че Ви е трудно да се справите бързо с 5 л. боза, може да приготвите половин или четвърт доза.
Накрая може да запазите 1 чаша от бозата (може да се съхранява дълго в хладилника без проблем), която да ви послужи като закваска за следващи партиди.
Posted in Рецепти
< Previous Филе от бяла риба на фурна по скандинавски
Next > Меденки с лимец
One thought on “Как да си направим домашна боза”
Pingback: Какво представлява синдромът на пропускливост на червата (Leaky Gut Syndrome) и какви са неговите симптоми | Изворчето
Бъзова лимонада с джинджифил и чия June 5, 2017
Съмнявай се в себе си March 7, 2017
Безглутенови кошнички със спанак и яйце March 1, 2017
Овесени бисквитки с лимец и стафиди February 17, 2017
Домашни лешникови бонбони February 14, 2017
Избери категория Select Category Вдъхновение (8) Деца (2) Здраве (6) Натурална козметика (9) Полезно (4) Рецепти (34) Творчество (2)
Follow Изворчето on WordPress.com
Абонирай се, за да получаваш най-новите статии по е-мейл
Кликни, за да се абонираш и да получаваш по е-мейл информация за нови постове
Тиквено-кестеново брауни February 13, 2017
Как да си направим домашен крем за ръце January 27, 2017
Морковени кокоски January 12, 2017
Чийзкейк January 12, 2017
Нахутени крекери December 14, 2016
Как да си приготвим клеева тинктура
Как да си направим сами домашен подхранващ крем за очи
Кошничка от пластмасова бутилка
Как да си приготвим мехлем от невен (по рецепта на Мария Требен)
Как да си направим домашно сирене